อย่างงี้เป็นซิฟิลิสรึป่าวครับ คือ ผมกังวลมากเลยครับจริงๆที่วงกลมให้มีสีแดงๆด้วยน่ะครับ ปล.ไม่รุ้วสึกเจ็บอะไรทั้งสิ้นครับ หรือถ้าเป็นอย่างอื่นถืออะไรหรอครับ(เมื่อวันที่ 28 เมษายน เคยหลั่งในปากแฟน)
สวัสดีค่ะ ไม่มีรูปนะคะซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการรักษาซิฟิลิสขึ้นกับว่าเป็นระยะใดของโรคซิฟิลิส โดยซิฟิลิสจะมี 4 ระยะ-ระยะแรกจะมีแค่แผลที่อวัยวะเพศหรือต่อมน้ำเหลืองโต-ระยะสองจะพบผื่นตามร่างกาย มีไข้ต่ำๆ-ระยะแฝง คือระยะที่ไม่แสดงอาการ แต่เชื้อจะซ่อนอยู่ในร่างกาย-ระยะสี่ คือเริ่มมีอันตรายต่อระบบประสาท ระบบหัวใจและหลอดเลือด เกิดหลังจากได้รับเชื้อประมาณ 3-10 ปีในกรณีนี้น่าจะมีแผลที่อวัยวะเพศ โดยแผลซิฟิลิซในเริ่มแรก จะเป็นแผลเดี่ยวๆที่อวัยวะเพศ เป็นแผลแข็ง ขอบชัด ไม่เจ็บแนะนำถ้าสงสัยการเป็นซิฟิลิซควรรีบไปพบแพทย์เพื่อตรวจเลือด ตรวจร่างกาย และรับยาฆ่าเชื้อ การวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาการดูแลตัวเองเบื้องต้น งดการมีเพศสัมพันธ์ หรือมีเพศสัมพันธ์ด้วยการใส่ถุงยางอนามัยเพื่อป้องกันโรคติดต่อทางเพศสัมพันธ์ ถ้าพบว่าเป็นซิฟิลิซจริงควรพาคู่นอนไปรักษาด้วย